Hoe ook al, toe ek ontdek watter belangrike krieketdatum 2 April is, was my geldjies vir die kaartjies klaar in Kulula se bankrekening. Maar vir die datum en tyd van ons vlug was prys deurslaggewend. Ek kon nietemin, soos my Tant Minnie altyd gesê het, my hare uit my kop trek dat ek jou waarlik die eindstryd kon vergeet.
Kom ons vergeet tog maar die droewigheid. Die koeël is immers klaar deur die konsistorie. Al het ons teen Nieu-Seeland gewen, sou ons buitendien nie oor die volgende hekkie gekom het nie. Sri Lanka se topkolwers is nie “chokers” nie, en Malinga en Murali slaan jy nie sommer vir sesse nie.
Soms vereer ‘n mens ‘n dwaas met ‘n antwoord. Agterna kry jy rede om jou ordentlikheid te betreur. Dankie vir jou sentiment. Of ek uit die Laeveld gaan blog of nie, sal die tyd leer. Een ding is seker: ek gaan my nie verder laat insuig by D. se stories nie. As die feite nie strook met sy teoriee nie keer hy net die feite op hul kop … eenvoudig!
Descartes, wie jy ook al is, jy ly aan ‘n ooraktiewe verbeelding, my vriend. Ek is nie sensitief nie. Maar dalk moet ek jou tog maar van jou wanpersepsie genees. Vir die top-pos by Naspers het ek NOOIT ge-aspireer nie. Almal wat werklik daardie tyd geweet het hoe die vurk by die Pers in die hef steek, weet dit. Vir watter politieke rigting ek ‘n ekskuus moet aanbied, en aan wie, verstaan ek nie so mooi nie.